**ΓΥΜΝΑΣΙΟ ΛΙΝΟΠΕΤΡΑΣ ΣΧΟΛΙΚΗ ΧΡΟΝΙΑ: 2019-2020**

**Ενότητα Παιδικά-Σχολικά χρόνια**

* Έλλη Αλεξίου, «Η Βαγγελίτσα» (απόσπασμα),σσ.30-31
* Γιάννης Κουβαράς, «Ανδρομάχης Επάνοδος»,σ.56
* Τα χαρακτηριστικά γνωρίσματα του διηγήματος

**Ενδεικτικές ερωτήσεις κατά τη μελέτη των δύο κειμένων**

**Α. Έλλη Αλεξίου*, Η Βαγγελίτσα***

* Ποια η συγγραφέας, ποιος ο αφηγητής και σε ποιο πρόσωπο γίνεται η αφήγηση; (τεκμηρίωση). Ποιος σκοπός της συγγραφέως εξυπηρετείται με αυτήν της την επιλογή;
* Ποιο το λογοτεχνικό γένος, ποιο το λογοτεχνικό είδος στο οποίο ανήκει το λογοτεχνικό έργο και **ποια τα χαρακτηριστικά του λογοτεχνικού είδους;**
* Ποια η υπόθεση του διηγήματος, ποια κοινωνικά θέματα θίγονται και ποιος κόσμος προβάλλεται;
* Ποια τα πρόσωπα;
* Ποια προβλήματα αντιμετωπίζει η πρωταγωνίστρια; Ποιες ενέργειες-συμπεριφορές της Βαγγελίτσας φανερώνουν τα προβλήματά της; Εντοπισμός τους μέσα στο απόσπασμα.
* Να παρουσιάσεις την ψυχική κατάσταση της Βαγγελίτσας σε όλο το απόσπασμα. Τι ήταν αυτό που συνέβαλε στην αλλαγή της ψυχικής της κατάστασης στο τέλος του αποσπάσματος;
* Να χαρακτηρίσεις τα πρόσωπα (Βαγγελίτσα, δασκάλα, μητέρα)
* Ποια ήταν η στάση της δασκάλας απέναντι στη μαθήτριά της πριν και μετά την ανακάλυψη του ταλέντου της και ποιες επιπτώσεις/συνέπειες είχε αυτή της η στάση στη ζωή της μαθήτριας;
* Ποια ήταν η στάση των συμμαθητών της Βαγγελίτσας πριν και ποια μετά την ανακάλυψη του ταλέντου της και ποιες συνέπειες είχε αυτή τους η στάση απέναντι στη μαθήτρια;
* Ποιος είναι ο διπλός ρόλος ενός εκπαιδευτικού; Να κρίνετε τη δασκάλα της Βαγγελίτσας ως εκπαιδευτικό.
* Ποιο γεγονός άλλαξε τη ζωή της Βαγγελίτσας;
* Ποιες αντιθέσεις εντοπίζετε στο διήγημα;
* Ποιος γραμματικός χρόνος αξιοποιείται περισσότερο στο διήγημα και γιατί; Ποιον ή ποιους στόχους της συγγραφέως εξυπηρετεί;
* Ποιους αφηγηματικούς τρόπους εντοπίζετε στο διήγημα και σε τι εξυπηρετούν τη συγγραφέα;

**Β. Γιάννη Κουβαρά, *Ανδρομάχης Επάνοδος***

* Ποιο το λογοτεχνικό γένος;
* Ανήκει στην παραδοσιακή ή στη μοντέρνα ποίηση (λογοτεχνικό είδος); Να τεκμηριώσεις την απάντησή σου
* Ποιος ο ποιητής;
* Γιατί έδωσε αυτόν τον τίτλο στο ποίημά του;
* Ποια η υπόθεση του ποιήματος;
* Ποια τα πρόσωπα;
* Ποια η ψυχική κατάσταση των προσώπων ; Να τεκμηριώσεις (=δικαιολογήσεις) την απάντησή σου.
* **Τι είδους σχέση** είχε αναπτυχθεί ανάμεσα στα πρόσωπα; Πού φαίνεται;
* Σύγκρινε την κ. Βίκυ με τη δασκάλα της Βαγγελίτσας.
* Σε ποιον γραμματικό χρόνο βρίσκονται τα ρήματα του ποιήματος και γιατί;

**ΣΧΕΔΙΑΓΡΑΜΜΑ ΜΕ ΤΑ ΘΕΜΑΤΑ ΤΑ ΟΠΟΙΑ ΣΥΖΗΤΗΘΗΚΑΝ ΚΑΤΑ ΤΗΝ ΕΠΕΞΕΡΓΑΣΙΑ ΤΩΝ ΥΠΟ ΕΞΕΤΑΣΗ ΛΟΓΟΤΕΧΝΙΚΩΝ ΕΡΓΩΝ**

|  |  |  |
| --- | --- | --- |
|  | **Η ΒΑΓΓΕΛΙΤΣΑ**  ***Έλλης Αλεξίου*** | **ΑΝΔΡΟΜΑΧΗΣ**  **ΕΠΑΝΟΔΟΣ**  ***Γιάννη Κουβαρα*** |
| 1. **Προβλήματα- δυσκολίες πρωταγωνιστών** | **+** | **+** |
| 1. **Παιδαγωγικές μέθοδοι δασκάλων** | **+**  **Η στάση και η συμπεριφορά της φανερώνουν** τις παιδαγωγικές μεθόδους της δασκάλας | **+**  (έμμεσα υποθέτουμε τις παιδαγωγικές μεθόδους της δασκάλας από τη σύνδεσή της με τους μαθητές της) |
| 1. **Σχέση δασκάλων μαθητών** | **+** | **+** |
| 1. **Στάση δασκάλων απέναντι στους μαθητές και οι επιπτώσεις από τη στάση τους στη ζωή των παιδιών αυτών** | **+** | **+** |
| 1. **Στάση συμμαθητών απέναντι στους ήρωες και οι επιπτώσεις από τη στάση τους στη ζωή των ηρώων** | **+** |  |
| 1. **Ψυχική κατάσταση ,** 2. **συμπεριφορές και χαρακτηρισμοί προσώπων (εκπαιδευτικών, μαθητών** | **+** | **+** |
| 1. **Όροι: Λογοτεχνικό γένος και είδος** | ***+***  ***Πεζογραφία***  ***Απόσπασμα από Διήγημα***  ***ΧΑΡΑΚΤΗΡΙΣΤΙΚΑ ΔΙΗΓΗΜΑΤΟΣ*** | ***+***  ***Ποίηση***  ***Μοντέρνο ποίημα***  ***ΧΑΡΑΚΤΗΡΙΣΤΙΚΑ ΜΟΝΤΕΡΝΑΣ ΠΟΙΗΣΗΣ*** |
| 1. **Όροι: πρωτοπρόσωπη, , τριτοπρόσωπη αφήγηση, αφηγηματικές τεχνικές ή τρόποι (αφήγηση, περιγραφή, διάλογος)** | ***+***  ***Τριτοπρόσωπη αφήγηση***  ***Ο αφηγητής δεν είναι ήρωας της ιστορίας***  ***Η τριτοπρόσωπη αφήγηση δημιουργεί την αίσθηση της αντικειμενικότητας, της αποστασιοποίησης από τα δρώμενα.*** |  |
| 1. **Προβλήματα μαθητικού κόσμου** | +  Μαθησιακά προβλήματα  Χαμηλή αυτοεικόνα  Κοινωνική απομόνωση  Ψυχολογικά προβλήματα | +  Αποχωρισμός από τον/την εκπαιδευτικό της καρδιάς τους  Ψυχολογικά προβλήματα |

**Τα χαρακτηριστικά του διηγήματος**  (Λεξικό Λογοτεχνικών όρων)

1. **συντομία (σύντομη αφήγηση**)
2. **λιτότητα & πυκνότητα στη γλώσσα και στο περιεχόμενο**
3. **η ιστορία επικεντρώνεται γύρω από ένα βασικό γεγονός με έναν κεντρικό ήρωα** (π.χ. η αποτυχία του Βάνια στην εξέταση των Α.Ε./ πρόκειται για ένα βασικό γεγονός στη ζωή του ήρωα αφού εξαιτίας του απορρίφθηκε από το σχολείο και ξεκίνησε να εργάζεται. Καθόρισε τη ζωή του, τη μοίρα του)
4. **μπορεί να περιλαμβάνει και κάποια δευτερεύοντα πρόσωπα ή επεισόδια, τα οποία θα είναι πολύ σύντομα και ο στόχος τους θα είναι να φωτίσουν το βασικό γεγονός ή να συμπληρώσουν την ψυχολογία του πρωταγωνιστή**
5. **αληθοφάνεια**
6. **συγκεκριμένος χρόνος και τόπος** (π.χ. 19ος αιώνας, σπίτι Βάνια στη Ρωσία)
7. **θέματα από την καθημερινή ζωή** (π.χ. το βάσανο των εξετάσεων)
8. **αφηγηματικοί τρόποι/τεχνικές 🡺 περιγραφή, αφήγηση, διάλογος,**
9. η αφήγηση δείχνει στον αναγνώστη τον σκοπό του συγγραφέα. **Επιδίωξη του διηγηματογράφου είναι να δώσει ένα δίδαγμα**, μια ιδέα μέσα από τη δράση και την ψυχολογία (π.χ. να φέρει στο φως ένα μέγα πρόβλημα του μαθητικού κόσμου, το άγχος των εξετάσεων και τις συνέπειες από την αποτυχία σε αυτές).